**การศึกษาสรรพคุณขมิ้นชันในการรักษาสิว**

**บทคัดย่อ**

**ที่มาและความสำคัญ**

สิวเป็นโรคที่พบบ่อยมากในวัยรุ่น มักจะเป็นเมื่อเข้าสู่วัยรุ่น ในช่วงอายุ 17–18 ปี(สำหรับผู้หญิง)

19ปี (สำหรับผู้ชาย) จากนั้นจะค่อยทุเลาลงจนกระทั่งอายุ 25 ปีขึ้นไป จะหายเองเป็นส่วนใหญ่ สิวเป็นโรคที่ไม่มีภาวะแทรกซ้อนร้ายแรง แต่อาจทำให้ใบหน้ามีแผลเป็น หรือผิวหน้าขรุขระ ทำให้เสียบุคลิกภาพ ขาดความ

เชื่อมั่นในตนเอง คนที่เป็นสิวมักจะขวนขวายหายามารักษา มีราคาแพงทำให้สิ้นเปลืองเงินตราเป็นจำนวนมาก

ชาวชนบทรู้จักนำสมุนไพรชนิดหนึ่ง ชื่อว่า ขมิ้นชัน โดยนำเอาเหง้าของขมิ้นชันมาขูดให้ละเอียดแล้วทาบริเวณ

ที่เป็นสิว ซึ่งได้ผลเป็นที่น่าพอใจ

**วัตถุประสงค์**

เพื่อทดสอบสรรพคุณของขมิ้นชันในการรักษาสิว

**วิธีการดำเนินการ**

เลือกกลุ่มตัวอย่าง โดยใช้วิธีเลือกแบบโควตาในกลุ่มวัยรุ่นที่พบสิวมาก ใช้วิธีสุ่มมาจำนวนหนึ่ง กับกลุ่มที่อายุสูงขึ้นไปที่พบสิวน้อย โดยใช้วิธีเลือกแบบบังเอิญ ได้กลุ่มตัวอย่างจำนวน 52 คน แต่ละรายในคนเดียวจะแบ่งสิวออกเป็น 2 กลุ่มโดยจับคู่กัน(matching) ไห้เลือกหัวสิวแต่ละคนที่มีลักษณะคล้ายกันมากที่สุด ได้หัวสิวในการศึกษา จำนวน 83 คู่หัวสิว เปรียบเทียบคู่หัวสิวในคนเดียวกันระหว่างทาขมิ้นชันก่อนเข้านอนทุกวันกับไม่ทาขมิ้นชัน บันทึกการเปลี่ยนแปลง 2 สัปดาห์ สรุปผลการทดสอบ

**ผลการศึกษา**

จากการศึกษากลุ่มตัวอย่าง จำนวน 52 คน 83 คู่หัวสิว ที่ทาด้วยขมิ้นชันและไม่ทา พบว่าอัตราการ

หายของสิวระหว่างกลุ่มที่ทาขมิ้นมากกว่ากลุ่มที่ไม่ทา เท่ากับ 1.91 เท่า (95% CI 1.46 57 ถึง 2.52) ซึ่งแตกต่างกันอย่างมีนัยสำคัญทางสถิติ ( p value <0.05 )

**สรุปผลการศึกษา**

ขมิ้นชันมีสรรพคุณในการรักษาสิว ทำให้สิวยุบและหายเร็วขึ้น ดังนั้น ขมิ้นชันเป็นอีกหนึ่งทางเลือกสำหรับการรักษาสิว ทั้งหาง่าย ราคาถูก ทั้งยังเป็นการสนับสนุนภูมิปัญญาพื้นบ้านในการนำสมุนไพรมาใช้รักษาโรคได้ด้วย

**คำสำคัญ**

ขมิ้นชัน, สิว, วัยรุ่น